OpenLLM-France/wikimedia huggingface dataset:
# Said Barles

Said Barles fou un amir que va servir a dos fills d'Umar Xaikh. Said Barles hauria participat en una conspiració el 1405 contra Rustem de Isfahan. El príncep el va fer detenir i el va fer cegar i empresonar. Però Said Barles va poder escapar de la presó mercès a que havia conservat part de la visió en un ull i es va presentar a Xiraz on Pir Muhammad va decidir acollir-lo, cosa que va provocar un deteriorament de les relacions amb el seu germà Rustem que regals i cartes no van aconseguir evitar.
Pir Muhammad va arranjar la situació administrativa de Kaixan i Jerbadekan. Umar Xaikh, fill de Pir Muhammad, tenint al costat als amirs Said Barles i Muhammad Juvan Fazel; Khoja Muzaffar al-Din Masud Nazarí fou nomenat administrador financer; Xaikh Iezaul fou designat governador de Kaixan (Kashan). El 1408 era governador d'Hawiza i va participar en la revolta dels governadors del Khuzestan contra Pir Muhammad. Aquest va arribar a Ram-Hurmuz i va enviar diversos amirs amb un missatge oferint el perdó. Els amirs rebels es van reunir i finalment van decidir sotmetre’s quan ja Pir Muhammad estava prop de Xuixtar. Va poder entrar a aquesta ciutat on va romandre uns dies i d'allí va anar a Dizful on va restar dos dies o tres per dirigir-se finalment a Hawiza on va rebre l'homenatge dels caps kurds i àrabs incloent els àrabs de les maresmes.
A la primavera del 1409 quan el pretendent muzaffàrida Sultan al-Motasim va arribar a Isfahan, en aquesta hi havia Umar Xaikh ibn Pir Muhammad, l'amir Said Barles i l'amir Halbanxah que es van retirar en direcció a Yadz. Motasim va entrar a Isfahan. Mort Pir Muhammad, s'esmenta a Said Barles prop del Khurasan, i després es va reconciliar amb Rustem i va passar al seu servei. A la tardor del 1409 fou enviat a un cop de ma contra Jerbadekan i és la darrera vegada que apareix.

## Referències

* ↑ Manuscrit persa Matla-assadein ou-madjma albahrein, a Notices et extraits de la bibliotheque du Roi et autres bibliotheques, tome qatorzieme (volum 14), accessible a Google books, pàg. 48 a 50.
* ↑ Ibid., pags 127 a 131
* ↑ Ibid., pàgs.148, 149
* ↑ Ibid., pàg.174
# Petrovce (Prešov)

* Per a altres significats, vegeu «Petrovce».
Petrovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1412.
# Gichin Funakoshi

Gichin Funakoshi (船越 義珍 Funakoshi Gichin) (Yamakawa, Shuri, (avui Naha), Prefectura d'Okinawa, Japó, 10 de novembre de 1868 - 26 d'abril de 1957) és el fundador del karate shotokan.

## Biografia

Era descendent d'una família de samurais, que antigament havien estat vassalls de la dinastia Ryukyu.
A l'edat d'11 anys ja s'havia fet un nom dins l'estil d'art marcial ryukyu. Començant la seva formació amb el mestre Azato Anko, no va tardar gaire a igualar el seu mestre en habilitat i a compartir amb ell el sentiment de ser "l'artista marcial més complet" dins la regió. Va aprendre també karate-jutsu (escrit amb els kanjis que signifiquen "l'art marcial de la mà xinesa") amb el mestre Itosu Anko. Els seus dos professors quedaren impressionats per la seva noblesa de caràcter.
Al llarg dels anys va continuar la seva formació, desenvolupant contínuament les seves extraordinàries qualitats. El mestre Funakoshi es convertí en president de l'Okinawa Martial Arts Society així com en instructor a l'escola de formació de professors d'Okinawa

## Llegat

Funakoshi publicà diversos llibres sobre karate incloent la seva autobiografia, Karate-Do: El camí de la meva vida. El seu llegat, però, es basa en un document amb les seves filosofies d'entrenament del karate ara es coneix com el Niju kun, o "Vint Principis". Aquestes normes són la premissa de la formació per a tots els practicants de Shotokan que apareixen en una obra titulada Els Vint Principis Rectors del Karate. En aquest llibre, Funakoshi estableix 20 normes per les quals els estudiants de karate s'insten a complir en un esforç per "convertir-se en millors éssers humans". Funakoshi Kyohan "El Text Mestre" segueix sent la publicació més detallada, que inclou seccions sobre la història i fonaments de kata i kumite. El famós tigre de Shotokan per Hoan adorna la coberta de tapa dura.

## Obres

* Rentan Goshin Karate Jitsu (1926)
* Karate-do, Kyohan (1935)
* Karate-do, Nyumon (1943)
* Kárate-do, My way of life (1956)

## Vegeu també

* Karate
* Shotokan
* Japan Karate Association

## Referències

* ↑ Funakoshi, Gichin (1975). The Twenty Guiding Principles of Karate: The Spiritual Legacy of the Master, translated by John Teramoto. Kodansha International Ltd. ISBN 4-7700-2796-6
* ↑ Funakoshi, Gichin (1981). Karate-Do: My Way of Life, Kodansha International Ltd. ISBN 0-87011-463-8
* ↑ «Kosugi Hoan Shotokan Tiger». Arxivat de l'original el 2010-11-13. [Consulta: 17 juny 2010].

## Enllaços externs

* Associació japonesa de Karate(japonès)(anglès)
* Karate shotokan japonès(japonès)(anglès)
* Federació internacional de karate shotokan(anglès)
# Stephan El Shaarawy

Stephan El Shaarawy (àrab: ستيفان الشعراوي, Stīfān ax-Xaʿrāwī) (Savona, 27 d'octubre de 1992) és un futbolista italià que actualment juga de davanter a l'AS Roma de la Serie A italiana.

## Trajectòria
### Genoa CFC

Va començar la seva carrera als equips inferiors del Genoa que es va fixar en ell quan només tenia 13 anys. El 21 de desembre de l'any 2008 va debutar amb el Genoa amb 16 anys i 55 dies. Llavors era el quart jugador més jove en debutar a la Serie A.

### Calcio Padova

Al mercat d'estiu del 2010 va ser cedit al Calcio Padova de la Serie B. El Faraó va ajudar l'equip de Venècia a la final de la promoció dels playoffs que va perdre davant del Novara Calcio.

### AC Milan

Al juny del 2011, El Shaarawy signa un contracte per l'AC Milan. Marca el seu primer gol com a rossonero a la Serie A el 21 de setembre contra l'Udinese Calcio. Amb l'equip rossonero va guanyar el seu primer títol com a professional, la Supercopa italiana de futbol.

### AS Monaco

El juliol del 2015, El Shaarawy signà un contracte de cessió amb opció de compra amb l'AS Monaco.

## Trajectòria internacional

Ha jugat a totes les categories inferiors de la selecció de futbol d'Itàlia i va debutar amb la selecció absoluta el 23 de setembre de 2012 en un amistós contra Anglaterra.

## Enllaços externs

* Fitxa del jugador
Stephan El Shaarawy amb la selecció italiana - Plantilles de navegació :
Selecció de futbol d'Itàlia – Copa Confederacions 2013
1 Buffon (c) •
2 Maggio •
3 Chiellini •
4 Astori •
5 De Sciglio •
6 Candreva •
7 Aquilani •
8 Marchisio •
9 Balotelli •
10 Giovinco •
11 Gilardino •
12 Sirigu •
13 Marchetti •
14 El Shaarawy •
15 Barzagli •
16 De Rossi •
17 Cerci •
18 Montolivo •
19 Bonucci •
20 Abate •
21 Pirlo •
22 Giaccherini •
23 Diamanti •
Entrenador: Prandelli
Selecció de futbol d'Itàlia – Eurocopa 2016
1 Buffon (c) •
2 De Sciglio •
3 Chiellini •
4 Darmian •
5 Ogbonna •
6 Candreva •
7 Zaza •
8 Florenzi •
9 Pellè •
10 Motta •
11 Immobile •
12 Sirigu •
13 Marchetti •
14 Sturaro •
15 Barzagli •
16 De Rossi •
17 Éder •
18 Parolo •
19 Bonucci •
20 Insigne •
21 Bernardeschi •
22 El Shaarawy •
23 Giaccherini •
Entrenador: Conte
Selecció de futbol d'Itàlia – Eurocopa 2024
1 Donnarumma (c) •
2 Di Lorenzo •
3 Dimarco •
4 Buongiorno •
5 Calafiori •
6 Gatti •
7 Frattesi •
8 Jorginho •
9 Scamacca •
10 Pellegrini •
11 Raspadori •
12 Vicario •
13 Darmian •
14 Chiesa •
15 Bellanova •
16 Cristante •
17 Mancini •
18 Barella •
19 Retegui •
20 Zaccagni •
21 Fagioli •
22 El Shaarawy •
23 Bastoni •
24 Cambiaso •
25 Folorunsho •
26 Meret •
Entrenador: Spalletti :
# Cleveland (Mississipi)

Cleveland és una població dels Estats Units a l'estat de Mississipi. El cens del 2007 estimava que tenia 12.447 habitants.

## Demografia

Segons el cens del 2000, Cleveland tenia 13.841 habitants, 4.718 habitatges, i 3.132 famílies. La densitat de població era de 731,1 habitants per km².
Dels 4.718 habitatges en un 31,5% hi vivien nens de menys de 18 anys, en un 41,9% hi vivien parelles casades, en un 21,2% dones solteres, i en un 33,6% no eren unitats familiars. En el 27,7% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,21.
Per edats la població es repartia de la següent manera: un 24,2% tenia menys de 18 anys, un 20,2% entre 18 i 24, un 24,4% entre 25 i 44, un 19,7% de 45 a 60 i un 11,5% 65 anys o més.
L'edat mediana era de 29 anys. Per cada 100 dones de 18 o més anys hi havia 77,3 homes.
La renda mediana per habitatge era de 29.466$ i la renda mediana per família de 40.242$. Els homes tenien una renda mediana de 32.979$ mentre que les dones 23.643$. La renda per capita de la població era de 14.585$. Entorn del 18,1% de les famílies i el 25,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Notes

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010.
# Yoani Sánchez

Yoani Sánchez és una ciutadana cubana nascuda a l'Havana el 4 de setembre de 1975. Es va graduar com a llicenciada en filologia en l'any 2000. A l'abril de 2007 va crear el blog “Generacion Y”, on regularment publica cròniques sobre la vida quotidiana a Cuba, caracteritzades per un discurs i un to decididament oposats al règim.
La seva activitat com a bloguera li va valer el Premi Ortega y Gasset que atorga el diari espanyol El País; així com el ser seleccionada per la revista Time com una de les 100 persones més influents del món l'any 2008.

## Premis i distincions

* 2008 - Premi Ortega y Gasset de Periodisme
* 2008 - "100 Most Influential People in the World” - Time magazine
* 2008 - "100 hispanoamericanos más notables" - El País
* 2008 - "10 personalidades más influyentes de 2008" - Gatopardo Magazine
* 2008 - “10 Most Influential Latin American Intellectuals” of the year - Foreign Policy magazine
* 2009 - "25 Best Blogs of 2009" - Time magazine
* 2009 - "Young Global Leader Honoree" - World Economic Forum
* 2009 - Maria Moors Cabot Prize - Columbia University Prize
* 2010 – Herois mundials de la llibertat de premsa – International Press Institute
* 2010 – Prince Claus Award – Fundació Prince Claus
* 2011 – Premi Internacional Dona Coratge

## Referències

* ↑ «World Press Freedom Heroes: Symbols of courage in global journalism». International Press Institute, 2012. Arxivat de l'original el 16 de gener 2012. [Consulta: 26 gener 2012].
* ↑ «Secretary Clinton To Host the 2011 International Women of Courage Awards», 30-06-2011. Arxivat de l'original el 30 juny 2011.

## Enllaços externs

* Generacion Y
* Segrest dels bloguers Yoani Sanchez, Claudia Cadelo i Orlando Luis Pardo Lazo
* Yoani Sánchez a EcuRed
# Pigostil

El pigostil és el darrer os de la columna vertebral dels ocells, conseqüència de la fusió de les últimes vèrtebres caudals. Dona suport a la musculatura i les plomes de la cua.
Es correspon externament amb una protuberància carnosa al final del cos dels ocells, molt visible en un pollastre o un gall dindi desplomat per ser cuinat. Té un aspecte unflat, ja que al seu interior hi és la glàndula uropigial.
# Gerard Plessers

Gerard Plessers (30 de març de 1959) és un exfutbolista belga.

## Selecció de Bèlgica

Va formar part de l'equip belga a la Copa del Món de 1982.

## Referències

* ↑ «Gerard Plessers». worldfootball.net. [Consulta: 25 desembre 2012].
* ↑ «Gerard Plessers». belgianfootball.be. [Consulta: 25 desembre 2012].
# Strihovce

Strihovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1323.
# Clardeluna

Clardeluna, pseudònim literari de Joana Barthes (Casa d'Arnas 11 de gener de 1898 - 1972), va ser una poeta i dramaturga occitana. Va néixer a Casa d'Arnas, al departament d'Erau; és autora de diversos poemes i obres de teatre en llengua occitana. Va ser la fundadora i la col·laboradora més activa de la revista Trencavel. Li fou atorgat el títol de Cigala d'or del Felibritge el 1941.
La seva obra Nèit d'estiu ('Nit d'estiu') va ser adaptada al teatre per Claudi Alranc i representada per la Rampa l'any 1998, per a commemorar el centenari del naixement d'aquesta brillant figura de la literatura occitana del segle xx.

## Obres

* Poesies:
** Escriveta ('Escrivent'), 1926.
** L'imagier ('La imatgeria'), 1927.
** Lou miral magic ('El mirall màgic'), 1968.
** Lou miral del temps ('El mirall del temps'), 1968.
** Al païs estrange ('En país estranger'), 1968.
** Lou camin esquerre: lou miral ancian ('El camí esquerre: el mirall antic'), 1974.
* Teatre:
** Las gentilhos ('Les bondadoses'), 1928.
** En velhant lou mort ('Vetllant el mort'), 1933.
** Las loufos frejos ('Les llufes fresques'), 1933.
** La neit d'estieu ('La nit d'estiu'), 1938.
** Lous emmascoments e lous sounges ('Els encisos i els somnis'), 1930.
# Saint-Savin

«Saint-Savin» té aquests significats:
* Saint-Savin (Alts Pirineus), municipi francès del Departament d'Alts Pirineus (regió de Migdia-Pirineus)
* Saint-Savin (Gironda), municipi francès del Departament de Gironda (regió d'Aquitània)
* Saint-Savin (Isèra), municipi francès del Departament de l'Isèra
* Saint-Savin (Viena), municipi francès del Departament de Viena
* Saint-Savin, antic municipi avui integrat a Taillebourg (Charente Marítim)
* Cantó de Saint-Savin (Gironda)
* Larrivière-Saint-Savin, municipi francès del Departament de Landes (regió d'Aquitània)
# Xanca pit-roja

La xanca pit-roja (Grallaria dignissima) és una espècie d'ocell de la família dels gral·làrids (Grallariidae).
Habita el terra de la selva pluvial, a les terres baixes fins als 500 m, al sud-est de Colòmbia, est de l'Equador i nord del Perú.

## Referències

* ↑ «Xanca pit-roja». Cercaterm. TERMCAT, Centre de Terminologia. Rev. 10/06/2021
# Plegafulles del Planalto

El plegafulles del Planalto (Syndactyla dimidiata) és una espècie d'ocell de la família dels furnàrids (Furnariidae).
Habita els boscos del centre del Brasil i nord-est del Paraguai. Sud del Brasil.

## Referències

* ↑ «Plegafulles del Planalto». Cercaterm. TERMCAT, Centre de Terminologia. Rev. 29/03/2021(català)
# George Biddell Airy

Sir George Biddell Airy FRS KCB (Alnwick, Northumberland, 27 de juliol de 1801 - Greenwich, 2 de gener de 1892), fou un astrònom i matemàtic anglès.
Catedràtic Lucasià i professor d'astronomia a Cambridge (1826-1835), fou nomenat astrònom reial (1835-1881). Fou director de l'observatori de Cambridge (1828), al que donà gran impuls, i del de Greenwich (1835-1886), el que reorganitzà i dotà d'aparells més moderns. Realitzà nombroses investigacions en el camp de la física matemàtica i la matemàtica aplicada als càlculs astronòmics: en el camp de l'astronomia observacional lliurà a la posteritat el "disc d'Airy", la mida mínima aparent d'un estel (o font puntual de llum) degut a la difracció de la llum en l'objectiu del telescopi És conegut, principalment, per no haver sabut reconèixer la importància dels càlculs de John Couch Adams pel descobriment del planeta Neptú.
Es batejaren en el seu honor els cràters Airy de la Lluna i Airy de Mart. Així com les anomenades funcions d'Airy prenen el seu nom dels seus treballs sobre l'anomenada equació d'Airy.

## Referències

* ↑ Asimov, Isaac. «Airy, George Biddell». A: Enciclopedia biográfica de ciencia y tecnología : la vida y la obra de 1197 grandes científicos desde la antigüedad hasta nuestros dias (en castellà). Nueva edición revisada. Madrid: Ediciones de la Revista de Occidente, 1973, p. 280. ISBN 8429270043.
* ↑ «George Biddell Airy». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* O'Connor, John J.; Robertson, Edmund F. «George Biddell Airy» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Eggen, Olin J. «Airy, George Biddell». Complete Dictionary of Scientific Biography, 2008. [Consulta: 6 agost 2016].
* Weisstein, Eric W. «Airy Functions». MathWorld. [Consulta: 31 juliol 2016].
# Taratà

Taratà (en rus: Тарата́) és un poble (un possiólok) de Calmúquia, a Rússia, segons el cens del 2014 tenia 47 habitants. Pertany al districte municipal de Tróitskoie.

## Referències

* ↑ «Калмыцкие топонимы Астраханской области — автореферат и диссертация по филологии.». Arxivat de l'original el 2014-10-09.
* ↑ «Карты Генштаба L-38 (А) 1:100000. Республика Калмыкия и Ростовская область.». Arxivat de l'original el 2015-02-04.
* ↑ Бага-Чоносовское сельское муниципальное образование (История)
# Cleveland (Texas)

* Per a altres significats, vegeu «Cleveland (desambiguació)».
Cleveland és una població dels Estats Units a l'estat de Texas. Segons el cens del 2000 tenia 7.605 habitants.

## Demografia

Segons el cens del 2000, Cleveland tenia 7.605 habitants, 2.645 habitatges, i 1.758 famílies. La densitat de població era de 610,5 habitants per km².
Dels 2.645 habitatges en un 34% hi vivien nens de menys de 18 anys, en un 42,4% hi vivien parelles casades, en un 19% dones solteres, i en un 33,5% no eren unitats familiars. En el 29,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,27.
Per edats la població es repartia de la següent manera: un 27,4% tenia menys de 18 anys, un 10,7% entre 18 i 24, un 29,6% entre 25 i 44, un 18,3% de 45 a 60 i un 14% 65 anys o més.
L'edat mediana era de 33 anys. Per cada 100 dones de 18 o més anys hi havia 101,7 homes.
La renda mediana per habitatge era de 24.164$ i la renda mediana per família de 28.527$. Els homes tenien una renda mediana de 28.385$ mentre que les dones 17.889$. La renda per capita de la població era de 13.562$. Aproximadament el 19,3% de les famílies i el 22,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].

## Enllaços externs

* http://www.clevelandtexas.com
* http://www.kb5bfa.com/ Arxivat 2014-11-12 a Wayback Machine.
# Xanca ocràcia

La xanca ocràcia (Grallaricula flavirostris) és una espècie d'ocell de la família dels gral·làrids (Grallariidae).

## Hàbitat i distribució

Humid sotabosc dens, localment a les muntanyes de Costa Rica, oest i est de Panamà, oest i sud-est de Colòmbia, oest i est de l'Equador, nord i est del Perú i oest de Bolívia.

## Referències

* ↑ «Xanca ocràcia». Cercaterm. TERMCAT, Centre de Terminologia. Rev. 10/06/2021(català)
# Pi Bord d'Alella

El Pi Bord d'Alella (Pinus halepensis) és un magnífic exemplar de pi blanc que es troba al Parc de la Serralada Litoral, el qual fou declarat arbre d'interès comarcal i local pel Departament de Medi Ambient l'any 1988.

## Entorn

És plantat al mig de la pista que ressegueix el torrent de Sarau, cosa que permet contemplar-lo de dalt a baix. Un plafó informatiu col·locat per l'Ajuntament d'Alella diu:
| « | Aquest magnífic exemplar de pi blanc (Pinus halepensis) conegut popularment com a Pi Bord, fou declarat arbre d'interès comarcal i local pel Departament de Medi Ambient l'any 1988. Supera els 20 m d'alçària i té una edat aproximada de 300 anys. | » |

## Aspecte general

Té un diàmetre de tronc de 0,96 m (cosa que, probablement, no permetria subscriure l'edat de 300 anys que indica el plafó) i supera els 20 m d'alçària. Certament, però, es tracta d'un arbre centenari nascut probablement durant la primera meitat del segle xix. Durant l'estiu del 2009 van caure algunes branques importants de la capçada, amb la qual cosa va perdre una bona part de la seua majestuositat.

## Accés

És ubicat a Alella: situats a la font del Fonoll, seguim 320 metres amunt per la pista. Coordenades: x=439651 y=4595161 z=239.

## Referències

* 1 2 3 4 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàgs. 98-99.
* 1 2 Les fonts d'Alella. Els torrents del Fonoll i del Sarau (català)

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
# Gasela del Iemen

La gasela del Iemen (Gazella bilkis) és una espècie extinta d'artiodàctil de la família dels bòvids. Era endèmica del Iemen, on vivia en grups petits a altituds d'entre 1.230 i 2.150 msnm. El seu hàbitat natural eren els vessants dels turons coberts d'eufòrbies. Se sap que durant la dècada del 1950 se la caçava com a aliment, però es desconeix fins a quin punt la caça contribuí a la seva extinció.

## Referències

* ↑ Abba, A. M.; Vizcaíno, S. Gazella bilkis. UICN 2016. Llista Vermella d'espècies amenaçades de la UICN, edició 2016, consultada el 22 juliol 2017.